钦定古今图书集成/明伦汇编/氏族典/第104卷 > 《廖用贤尚友录》 > 柴经
## 钦定古今图书集成/明伦汇编/氏族典/第104卷 > 《廖用贤尚友录》 > 柴经

按《浙江通志》：“经字季常，鄞人。正德进士。由刑部主事
历南京右副都御史，提督操江，尝视院篆，兼署大理
寺。会法司有为言官修故怨者，文致人死罪，经平反
之，因嗾言官攻经，竟落籍归。经居官介介，人有过不
宣，有一善即扬之，故人皆称长者。子应宾，登嘉靖十
三年乡荐，官福建知州。”